wickkiey/tamil-wikipedia-chunked huggingface dataset:
# சிங்கப்பூரில் போக்குவரத்து

## சிங்கப்பூரில் தரைவழிப் போக்குவரத்து

### கம்பிவட ஊர்தி

சிங்கப்பூர் கம்பிவட ஊர்தியே சிங்கப்பூரின் ஒரே கம்பிவட ஊர்தியாகும். சிங்கப்பூர்த்தீவின் பேவர் எனும் இடத்தில் இருந்து செந்தோசாத் தீவுக்கு அமைக்கப்பட்டுள்ளது. என்னொருவகையாகச் சொல்லப்போனால் சுற்றுலாப்பயணிகளை கவர்வதே நோக்கமாகும்.
# சிங்கப்பூரில் போக்குவரத்து

## சிங்கப்பூருக்குள் நீர்வழிப் போக்குவரத்து

சிங்கப்பூர் ஆற்றிடையேயான படகுச்சேவை மட்டுமே சிங்கப்பூருக்குள் உள்ள நீர்வழிப் போக்குவரத்தாகும். இந்தச்சேவை 2013 ஆம் ஆண்டு அறிமுகப்படுத்தப்பட்டது. தினமும் மரினா சவுத் பியரில் இருந்து குசு தீவு மற்றும் புனித ஜான் தீவு போன்ற தென் தீவுகளுக்கு பயணிகள் படகுச்சேவை இயங்குகிறது.
# சிங்கப்பூரில் போக்குவரத்து

## சர்வதேச போக்குவரத்துத் தொடர்புகள்

சிங்கப்பூரானது மற்றைய நாடுகளுடன் தரை, கடல் மற்றும் வான் வழியாக போக்குவரத்துத் தொடர்புகளைப் பேணுகின்றது.
# சிங்கப்பூரில் போக்குவரத்து

## சர்வதேச போக்குவரத்துத் தொடர்புகள்

### தரைவழி

மலேசியாவுடன் இரண்டு தரைவழி இணைப்புக்களை சிங்கப்பூர் கொண்டிருக்கின்றது. ஜோகூர்-சிங்கப்பூர் தரைப்பாலம், 1920 ஆம் ஆண்டுகளில் நிறுவப்பட்டது. மலேசியாவின் ஜோகூரின் ஜோகூர் பாரையும் சிங்கப்பூரின் வூட்லாண்ட்சையும் இணைத்துக் கட்டப்பட்ட இது ஒரு வீதியையும் தண்டவாளப் பாதையொன்றையும் கொண்டது. தூவாசு இரண்டாம் இணைப்புப்பாலமானது சிங்கப்பூரின் தூவாசையும் மலேசியாவின் தஞ்சுங் குபாங்கையும் இணைத்து 1966ஆம் ஆண்டளவில் கட்டி முடிக்கப்பட்டது.
# சிங்கப்பூரில் போக்குவரத்து

## சர்வதேச போக்குவரத்துத் தொடர்புகள்

### கடல்

மலேசியா மற்றும் இந்தோனேசியா போன்ற அயல்நாடுகளுக்கு படகுச்சேவைகளும் சிங்கப்பூரிலிருந்து இருக்கின்றன. இந்த சேவைகளை சங்கி படகுத்துறை, தனா மெரா படகுத்துறை போன்ற படகுத்துறைகளிலே பெற்றுக்கொள்ளலாம்.
# தெறி (திரைப்படம்)

***தெறி*** (*Theri*) 2016 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். அட்லீ இயக்கிய இத்திரைப்படத்தை கலைப்புலி எசு. தாணு தயாரித்தார். இப்படத்திற்கு ஜி. வி. பிரகாஷ் குமார் இசையமைக்க, ஜார்ஜ் சி. வில்லியம்ஸ் ஒளிப்பதிவு செய்தார். இப்படத்தில் நடிகை மீனாவின் மகள் நைனிகா குழந்தை நட்சத்திரமாக அறிமுகமானார்.
இத் திரைப்படத்தில் நடிகை சமந்தா தனது சொந்தக்குரலிலேயே வசனம் பேசியுள்ளார்.
# தெறி (திரைப்படம்)

## நடிகர்கள்

- விஜய் - விஜய் குமார் மற்றும் ஜோசெப் குருவில்லா
- ஏமி ஜாக்சன் - அனி
- சமந்தா - மித்ரா
- பிரபு
- ராதிகா சரத்குமார்
- ராஜேந்திரன்
- நைனிகா
- சுனைனா(சிறப்புத் தோற்றம்)
- ஸ்ரீ குமார் (சிறப்புத் தோற்றம்)
# தெறி (திரைப்படம்)

## பாடல்கள்

பாடல்களுக்கு ஜி வி பிரகாஷ் குமார் இசையமைத்துள்ளார்.
| 4:49 |
| --- |
# தெறி (திரைப்படம்)

## வெளியீடு

இப்படம் 14 ஏப்ரல் 2016 அன்று உலகம் முழுவதும் வெளியானது. தமிழ்நாட்டில் 350 திரைகள், கேரளாவில் 200 திரைகள், ஆந்திரா மற்றும் தெலுங்கானாவில் 150 திரைகள், மற்றும் கர்நாடகாவில் 70 திரைகள் என உலகம் முழுவதும் 1000 க்கும் மேற்பட்ட திரையரங்குகளில் படம் திரையிடப்பட்டது. மேலும், வெளிநாட்டு மையங்களில் 400 திரையரங்குகளில் படம் திரையிடப்பட்டது. யுனைடெட் ஸ்டேட்ஸ் முழுவதும் 144 திரைகளுடன். அமெரிக்காவில் படத்தை விநியோகித்த CineGalaxy Inc, இது "சமீபத்திய ஆண்டுகளில் விஜய்-படத்தின் மிகப்பெரிய வெளியீடு" என்று கூறியது.
# தெறி (திரைப்படம்)

## தயாரிப்பு

இத்திரைப்படத்தை கலைப்புலி. எஸ்.தாணு தயாரித்துள்ளார்..
# ஜேம்சு வெப் விண்வெளித் தொலைநோக்கி

**ஜேம்சு வெப் விண்வெளித் தொலைநோக்கி** (*James Webb Space Telescope*, *JWST*) என்பது அகச்சிவப்பு வானியலை நடத்துவதற்காக வடிவமைக்கப்பட்ட ஒரு விண்வெளி நோக்காய்வுக்கலம் ஆகும். விண்வெளியில் உள்ள மிகப்பெரிய ஒளித் தொலைநோக்கி இதுவாது. இதன் பெரிதும் மேம்படுத்தப்பட்ட அகச்சிவப்புத் தெளிவுத்திறன் மற்றும் உணர்திறன், ஹபிள் விண்வெளித் தொலைநோக்கியால் பார்க்க முடியாத மிகவும் பழைய, தொலைதூர அல்லது மங்கலான பொருட்களையும் பார்க்க அனுமதிக்கிறது. இதன் மூலம் முதல் விண்மீன்கள் மற்றும் முதல் விண்மீன் திரள்களின் உருவாக்கம் மற்றும் வாழக்கூடிய வெளிக்கோள்களின் விரிவான வளிமண்டலத் தன்மை போன்ற வானியல் மற்றும் அண்டவியல் துறைகளில் பரந்த அளவிலான ஆய்வுகளை செயல்படுத்தும் என்று எதிர்பார்க்கப்படுகிறது.  
ஐரோப்பிய விண்வெளி நிறுவனம், கனடிய விண்வெளி நிறுவனம் ஆகியவற்றுடன் இணைந்து அமெரிக்காவின் நாசா நிறுவனம் இப்பணியை மேற்கொள்கிறது. இத்தொலைநோக்கிக்கு ஜேம்சு ஈ. வெப் என்பவரின் நினைவாக பெயர் சூட்டப்பட்டது. இவர் 1961 முதல் 1968 வரை மெர்க்குரி, செமினி, அப்பல்லோ திட்டங்களை செயல்படுத்திய காலகட்டத்தில் நாசாவின் நிருவாகியாக இருந்தார்.  
இத்தொலைநோக்கி 2021 திசம்பர் 25 அன்று ஆரியான் 5 ஏவுகலன் மூலம் பிரெஞ்சு கயானாவில் இருந்து ஏவப்பட்டது. இது 2022 சனவரியில் சூரிய-பூமி L<sub>2</sub> லெக்ராஞ்சியப் புள்ளியை அடைந்தது.  
இத்தொலைநோக்கி மூலம் பெறப்பட்ட முதலாவது படிமம் 2022 சூலை 11 இல் பொதுமக்களின் பார்வைக்கு விடுவிக்கப்பட்டது. தெற்கு அரைக்கோளத்தில் இருந்து தெரியும் வானத்தின் ஒரு சிறிய பகுதியை உள்ளடக்கிய ஆழமான-புல புகைப்படம், பூமியிலிருந்து 4.6 பில்லியன் ஒளியாண்டுகள் தொலைவில் உள்ள வோலன்சு விண்மீன் குழாமில் உள்ள SMACS 0723 என்ற விண்மீன் பேரடைக் கொத்தை சித்தரிக்கிறது. தொலைநோக்கியின் அண்மை அகச்சிவப்புப் புகைப்படக் கருவி (NIRCam) மூலம் இப்படம் பிடிக்கப்பட்டது. ஆயிரக்கணக்கான விண்மீன் பேரடைகள் இப்படத்தில் காணப்படுகின்றன, இது இதுவரை எடுக்கப்பட்ட ஆரம்பகால அண்டத்தின் மிக உயர்ந்த தெளிவுத்திறன் படமாகும்.
# ஜேம்சு வெப் விண்வெளித் தொலைநோக்கி

## திட்டசெலவு

இதன் திட்டம், ஆராய்ச்சி என அனைத்திற்குமான செலவு 9.7 பில்லியன் அமெரிக்க டாலர்கள் என்று மதிப்பிடப்பட்டுள்ளது. இந்த ஆராய்ச்சிக்காக 17 நாடுகள் கூட்டுச்சேர்ந்து உள்ளன. இதில் முக்கியமாக ஐரோப்பிய விண்வெளி நிறுவனம், மற்றும் கனடியன் விண்வெளி நிறுவனமும் பங்கு வகிக்கின்றன.
# ஜேம்சு வெப் விண்வெளித் தொலைநோக்கி

## குவி ஆடிகள்

இதில் மொத்தமாக 18 அறுங்கோண வடிவிலான குவி ஆடிகள் பொருத்தப்படும், முதல் முயற்சியாக 2015 நவம்பர் 26 ஆம் தேதி அன்று முதல் ஆடி பொருத்தப்பட்டது. இந்த ஆடிகளில் ஒன்வொன்றும் எடை 40 கிலோ கிராம், 1.3 மீட்டர் சுற்றளவு கொண்டிருக்கும். ஆடிகள் அனைத்தும் பொருத்தப்பட்டபின்பு 6.5 மீட்டர் அளவு கொண்ட பெரிய ஒரே ஆடியாக காட்சி கொடுக்கும்.
# ஜேம்சு வெப் விண்வெளித் தொலைநோக்கி

## கூட்டாளிகள்

பங்குபெரும் நாடுகள்  
-
-
-
-
-
-
-  
-
-
-
-
-
-
-  
-
-
-
-
-
-
# இசுபகான்

**இசுபகான்** (அல்லது **இஸ்பஹான்**, ஆங்கிலம்: Isfahan, , ) என்பது ஈரானின் இசுபகான் மாகாணத்தின் தலைநகர் ஆகும். இது ஆங்கில உச்சரிப்பில் **இஸ்பகான்**, **செப்பகான்**, **எஸ்பகான்**, மற்றும் **கிஸ்பகான்** (**Ispahan**, **Sepahan**, **Esfahan** or **Hispahan**) ஆகிய பெயர்களாலும் அழைக்கப்படுகிறது. இசுபகான் தேகுரானுற்கு தேற்கில் அமைந்துள்ளது. இது ஈரானின் தெகுரான் மற்றும் மசுகாத்திற்கு அடுத்த மூன்றாவது அதிக மக்கள்தொகையைக் கொண்ட நகரமாகும், மற்றும் இதன் மக்கள் தொகை 1,755,382 குடிகளைக் கொண்டுள்ளது. 2011 இன் மக்கள் தொகை அடிப்படையில் 3,793,101 ஐ மக்கள் தொகையாகக் கொண்ட இந்த கிரேட்டர் இசுபகான் பிரதேசம் ஈரானில் தெகுரான் மற்றும் மசுகாத்திற்கு அடுத்த மிகப் பிரபலமான பெருநகரப் பகுதியாகும்.  
சரின்ஷர், பூலாட்ஷார் and நஜபாபாத், சே-தே, ஷகின்ஷர், மொபறகே, பாலவர்ஜன் மற்றும் சர்மகின் ஆகிய நகரங்களை இந்த பெருநகரப் பகுதி கொண்டுள்ளது.  
இசுபகான் ஈரானில் கடக்கும் முக்கிய வடக்கு-தெற்கு மற்றும் கிழக்கு-மேற்கு பாதைக்களில் அமைந்துள்ளது. இது உலகின் மிகப் பெரிய நகரங்களுள் ஒன்றாக விளங்குகின்றது குறிப்பிடத்தக்கது. இந்த இசுபகான் நகரம் 1050 தொடக்கம் 1722 வரையிலான காலப்பகுதியில் தழைத் தோங்கி விளங்கியது. குறிப்பாக முதலில் 16ம் நூற்றாண்டில் சபவித் வமசத்தினரின் கீழான காலப்பகுதியிலே ஆகும். இரண்டாவதாக இதன் வரலாற்றில் பாரசீகத்தின் தலைநகரமாக விளங்கிய போதே ஆகும். தற்பொழுதும் இந்த நகரம் தனது கடந்த பெருமையை தன்னகத்தே கொண்டுள்ளது. இது பல அழகான அகலமான தெருக்களையும், பாலங்கள், மாளிகைகள், பள்ளிவாசல்கள் மற்றும் பள்ளிவாயிற்களையும் கொண்ட அதன் பாரசீக-இசுலாமிய கட்டடக்கலைக்கு மிகவும் பிரபல்யமாக விளங்குகிறது. இது "*Esfahān nesf-e- jahān ast*" (இசுபகான் தான் உலகின் அரைவாசி, Isfahan is half of the world) பாரசீக பழமொழிக்கு வழிவகுத்தது.  
இசுபகானில் உள்ள இமாம் சதுக்கம் உலகிலுள்ள மிகப்பெரிய சதுக்கங்களில் ஒன்றாகவும் மற்றும் ஈரானிய மற்றும் இசுலாமிய கட்டிடக்கலைக்கு முன்னுதாரணமாக காணப்படுகிறது. இது ஐக்கிய நாடுகள் கல்வி, அறிவியல், பண்பாட்டு நிறுவனத்தினால் நியமிக்கப்பட்ட ஒரு உலகப் பாரம்பரியக் களமாகும்.
# இசுபகான்

## கல்வி

இசுபகானில் உள்ள மதகுருமார் பயிற்சி மற்றும் மத பள்ளிகள் தவிர்ந்த முக்கிய பல்கலைக்கழகங்கள்:
- பல்கலைக்கழகங்கள்
- இசுபகான் பல்கலைக்கழகம் (University of Isfahan)
- இசுபகான் கலைப்பல்கலைக்கழகம் (Isfahan University of Art)
- இசுபகான் மருத்துவ விஞ்ஞான பல்கலைக்கழகம் (Isfahan University of Medical Sciences)
- இசுபகான் தொழினுட்ப பல்கலைக்கழகம் (Isfahan University of Technology)
- இசுபகான் இசுலாமிய அசாத் பல்கலைக்கழகம் (Islamic Azad University of Isfahan)
- நாஜாபாத் இசுலாமிய அசாத் பல்கலைக்கழகம் (Islamic Azad University of Najafabad)
- மஜ்லேசி இசுலாமிய அசாத் பல்கலைக்கழகம் (Islamic Azad University of Majlesi)
- உயர் பள்ளிகள்
- அடாப் உயர் பள்ளி (Adab High School)
- சாடி உயர் பள்ளி (Saadi High School)
- கராத்தி உயர் பள்ளி (Harati High School)
- சர்மய் உயர் பள்ளி (Saremiyh High School)
- பூயா உயர் பள்ளி (Pooya High School)
- ஷாகித் எஜெய் உயர் பள்ளி (Shahid Ejei High School)
- பார்சநேகன் இ அமின் உயர் பள்ளி (Farzanegan e Amin High School)
- சாலமட் உயர் பள்ளி (salamat high school)
# இசுபகான்

## இசபகான் அணுசக்தி ஆய்வு நிலையங்கள்

இசபகான் நகரத்திற்கு அருகில் அமைந்த சக்ரோசு மலைத்தொடரின் சுரங்கங்களில் அணுசக்தி ஆய்வு நிலையங்கள் அமைந்துள்ளது. இதில் யுரேனியம் செறிவூட்டும் மையங்கள், கனநீர் உற்பத்தி ஆலைகள், அணுசக்தி தொழில்நுட்ப மையம், அணு மின் நிலையங்கள், அணுக்கழிவு கிட்டங்கிகள் அமைந்துள்ளது.
# இசுபகான்

## இசபகான் அணுசக்தி ஆய்வு நிலையங்கள்

### 2025 இஸ்ரேல்-ஈரான் போர்

2025 ஈரான்-இசுரேல் போரின் போது இசபகான் நிலத்தடி அணுசக்தி நிலையங்கள் மீது இஸ்ரேல் வான்படை மூலம் குண்டுவீச்சால் இசபகான் அணுசக்தி தொழில் நுட்ப மையம் பலத்த சேதமடைந்தது.
# இசுபகான்

## இசபகான் அணுசக்தி ஆய்வு நிலையங்கள்

### அமெரிக்காவின் குண்டு வீச்சு

ஈரானில் தரைக்கடியில் உள்ள இசுபகான் அணுசக்தி நிலையம் மீது அமெரிக்கா தனது பி2 குண்டு வீச்சு விமானங்கள் மூலம் 21 சூன் 2025 அன்று குண்டு வீசி பெரும் தாக்குதல் நடத்தியது.
# இசுபகான்

## அமைவிடம் மற்றும் காலநிலை

இந்நகரம் சயந்தேறுத் ஆற்றின் பசுமையான வெற்றியில் அமைந்துள்ளது. மற்றும் சக்ரோசு மலைத்தொடர்|சக்ரோஸ் மலைத்தொடரின்]] மலையடிவாரத்திலும் அமைந்துள்ளது. இதற்கு மிக அருகில் உள்ள மலைத்தொடர் இசுபகானுக்கு சற்று தெற்கே அமைந்துள்ள மவுண்ட் சபே (Mount Soffeh, Kuh-e Soffeh) ஆகும். இசுபகானின் வடக்கே எந்தவிதமான புவியியல் தடைகளும் இல்லை. அப்பக்கத்தில் இருந்து குளிர்மையான வடக்கு காற்று வீசுகிறது. இந்நகரம் சக்ரோஸ் மலைத்தொடருக்கு கிழக்காக கடல்மட்டத்திற்கு மேல் அமைந்துள்ளது. கோப்பென் காலநிலை வகைப்பாட்டின்படி இசுபகான் வறண்ட காலநிலையைக் கொண்டுள்ளது. இசுபகான் கோடைகாலத்தில் பொதுவாக கொண்டு சூடாக காணப்படும். எனினும், இரவு நேரத்தில் குறைந்த ஈரப்பதம் மற்றும் மிதமான வெப்பநிலையுடனும் காலநிலை மிகவும் இனிமையாகவும் காணப்படும். குளிர்காலத்தில், இரவுகள் மிகவும் குளிராக இருக்கும் போது பகல் மிதமாகவும் காணப்படும். 1986/1987 மற்றும் 1989/1990 தவிர்ந்து ஒவ்வொரு குளிர்காலத்திலும் பனிப்பொழிவு குறைந்தது ஒரு தடவையாவது பொழியும்.
# யுகத்தா

**யுகத்தா** (浴衣) எனப்படுவது, முறைசாராத, கோடை காலத்தில் அணியப்படும் ஒரு சப்பானிய உடை. இது ஒருவகையான கிமோனோவே. ஆனால், கிமோனோ பட்டுத் துணியால் செய்யப்படுகிறது. இது பருத்தித் துணி, அல்லது செயற்கைக் துணி வகைகளால், உட்புறம் துணி வைக்காமல் தைக்கப்படுகின்றன. யுகத்தாக்களை ஆண்களும் பெண்களும் அணிகின்றனர். ஏனைய சப்பானிய உடைகளைப் போலவே யுகத்தாக்களும் நேர்ப் பொருத்துக்களும், அகன்ற கைகளும் கொண்டவை. ஆண்களின் யுகத்தாக்களின் கை நீட்சி, பெண்களின் யுகத்தாக்களின் கை நீட்சியை விடக் குறைவாக இருப்பது ஒரு வேறுபாடு. ஆண்கள் அணியும் யுகத்தாக்களின் கை நீட்சி 10 சதம மீட்டர் வரையும், பெண்கள் அணியும் யுக்தாக்களின் கைநீட்சி 20 சதம மீட்டர் வரையும் இருக்கும். ஒரு முழுமையான யுகத்தா ஆடைத் தொகுதி, ஒரு பருத்தி உள்ளாடை, யுகத்தா, *ஒபி*, வெறுங்கால் அல்லது *கேதா* (காலணி), மடிக்கத்தக்க அல்லது நிலைத்த விசிறி, *கிஞ்சாக்கு* எனப்படும் கைப்பை என்பவற்றை உள்ளடக்கியது. பல வகைத் தனிப்பட்ட சிறிய பொருட்களைக் கொண்டு செல்வதற்காக, கிஞ்சாக்கை ஆண்களும் பெண்களும் பயன்படுத்துகின்றனர். ஆண்கள் சில வேளைகளில் வெய்யிலில் இருந்து பாதுகாத்துக் கொள்வதற்காக ஒருவகைத் தொப்பியை அணிவதுண்டு. *யுகத்தா* என்னும் சொல்லின் நேரடிப் பொருள் "குளியல் ஆடை" என்பதாகும். ஆனாலும், நடைமுறையில் இது குளித்தபின் உடுப்பதற்காக மட்டும் பயன்படுத்தப்படுவது அல்ல. வெப்பமான கோடையில் யுகத்தாக்கள் சப்பானில் மிகப் பொதுவாகப் பயன்பாட்டில் உள்ள உடை.  
மரபுவழியாக யுகத்தாக்கள் கருநீலச் சாயமிடப்பட்ட பருத்தித் துணியிலேயே தைக்கப்பட்டன. ஆனால், தற்காலத்தில் பல வகையான நிறங்களுடனும், அலங்காரங்களுடனும் கூடிய யுகத்தாக்கள் கிடைக்கின்றன. கிமோனாக்களைப் போலவே யுகத்தாக்கள் தொடர்பிலும் பொதுவான சில விதிகள் நடைமுறையில் கடைப்பிடிக்கப்பட்டு வருகின்றன. இளம் பெண்களும் ஆண்களும் பிரகாசமான நிறங்களிலும், தெளிவான அலங்காரங்களுடனும் யுக்தாக்களை அணிகின்றனர். சற்று வயது கூடியவர்கள் கடுமையான நிறங்களையும், மங்கலான அலங்காரங்களையும் பயன்படுத்துகின்றனர். சிறுவர்கள் பல நிறத் துணிகளையும் இளம் பெண்கள் பூக்கோலத் துணிகளையும் பயன்படுத்தக்கூடும். சற்று வயதான பெண்கள் மரபுவழியான கடும் நீல நிறத்தையும், வடிவவியல் கோலத் துணிகளையும் தெரிவு செய்வர். ஆண்கள் பொதுவாகத் தனிக் கடும் நிறத்தை விரும்புவர். 1990களில் இருந்து *யுகத்தா* உடை மறுமலர்ச்சி கண்டுள்ளது.  
*அனபி* எனப்படும் வாணவேடிக்கை, பொன்-ஒடோரி விழா போன்ற வெளியில் நடைபெறும் கோடை நிகழ்வுகளில் யுகத்தாவை அணிவது வழக்கம். *ரையோக்கான்* எனப்படும் சப்பானிய விடுதிகளில் குளித்ததன் பின்னர் யுகத்தாவை அணிகின்றனர்.
# யுகத்தா

## வழக்கங்கள்

யுகத்தாவைக் கைகளூடாக மாட்டிய பின்னர், அதன் இடது பக்கத்தை வலது பக்கத்தின் மேலாக எடுத்துச் சுற்றுவர். இறப்பு வீட்டில் இறந்தவருக்கு உடை அணிவிக்கும்போது மட்டுமே இது மறுபுறமாக அணிவிக்கப்படுகிறது. சுற்றப்படும் யுகத்தா, வயிற்றுப் பகுதியைச் சுற்றி அணியப்படும் *ஒபி* எனப்படும் அகலமான நாடா மூலம் கட்டப்படும். இந்த நாடாவின் முனைகள் ஒரு பூ வடிவில் முடிச்சிடப்படும். மரபு வழியாக இந்த முடிச்சு முதுகுப் பக்கத்திலேயே இருக்கும். இந்த முடிச்சு முன்புறத்தில் இருந்தால் அது விபச்சாரியைக் குறிக்கும். தனியாக இருக்கும்போது, எடுத்துக்காட்டாக குளியலின் பின்னர் யுகத்தா வெறுமனே நாடாவால் கட்டப்படுவது உண்டு. யுகத்தாவைக் கேதா எனப்படும் மரத்தாலான காலணியுடன் அணிவது வழக்கம். ஆனால், பெரும்பாலும் காலுறை அணியும் வழக்கம் இல்லை.
# யுகத்தா

## வரலாற்றில் யுகத்தா

ஈயான் காலத்தில் (794-1185) அரசவைப் பிரபுக்கள் குளித்ததின் பின்னர் சுற்றிக்கொள்வதற்கு யுகத்தாவைப் பயன்படுத்தினர். இதைப் பின்னர் சப்பானியப் போர்வீரர்களும் அணிந்தனர். ஏடோ காலத்தில் (1600–1868) சப்பானில் பொதுக் குளியல் நிலையங்கள் பொழுதுபோக்கு இடங்களாகப் பிரபலமானபோது யுகத்தாவைப் பொது மக்களும் அணியத் தொடங்கினர்.
# பிசுமத் சிலிக்கான் ஆக்சைடு

|Section3=
}}  
**பிசுமத் சிலிக்கான் ஆக்சைடு** *(Bismuth silicon oxide)* என்பது பிசுமத், சிலிக்கான் மற்றும் ஆக்சிசன் தனிமங்கள் சேர்ந்து உருவாகும் கனிம வேதியியல் திண்மமாகும். வெவ்வேறு இயைபுகளில் காணப்பட்டாலும் இச்சேர்மத்தின் பொதுவான மூலக்கூற்று வாய்ப்பாடு Bi<sub>12</sub>SiO<sub>20</sub> ஆகும். இயற்கையில் இச்சேர்மம் சில்லெனைட்டு என்ற கனிமமாகக் கிடைக்கிறது. பிசுமத்தையும் சிலிக்கான் ஆக்சைடுகளையும் சேர்த்து சூடுபடுத்தி செயற்கை முறையிலும் இதைத் தயாரிக்கலாம். சொக்ரால்சுகி படிக வளர்ப்புச் செயல்முறையில் சென்டி மீட்டர் அளவுள்ள Bi<sub>12</sub>SiO<sub>20</sub> படிகங்களை வளர்க்கலாம். அழுத்தமின் விளைவு, மின் ஒளியியல், மீள்மை ஒளியியல், ஒளி மின்கடத்துகை பண்புகளை இது வெளிப்படுத்துகிறது. எனவே இவை இடஞ்சார்ந்த ஒளிக்குறிப்பேற்றிகள், ஒலிதாமத சுற்றுகள் மற்றும் முப்பரிமாணப்படம் பதிவு செய்யும் கருவி ஆகியனவற்றில் ஆற்றல் பயன்பாடுகளைக் கொண்டுள்ளது.
# சில்லெனைட்டு

**சில்லெனைட்டு அல்லது சில்லினைட்டு** *(Sillénite or sillenite)* என்பது Bi12SiO20 என்ற மூலக்கூற்று வாய்ப்பாடு கொண்ட ஒரு கனிமம் ஆகும். இச்சேர்மத்தை சுவீடிய வேதியியலாளர் லார்சு கன்னார் சிலென் கண்டுபிடித்த காரணத்தால் அவர் பெயரே சூட்டப்பட்டது. பெரும்பாலும் இவர் பிசுமத் ஆக்சிசன் சேர்மங்கள் குறித்தே ஆய்வு செய்தார். இக்கனிமம் ஆத்திரேலியா, ஐரோப்பா, சீனா, யப்பான், மெக்சிகோ மற்றும் மொசாம்பிக் நாடுகளில் குறிப்பாக பிசுமத்தைட்டுடன் காணப்பட்டது. என்ற குறியீட்டால் அடையாளப்படுத்துகிறது  
சில்லெனைட்டு கனிமம் என்பது Bi<sub>12</sub>SiO<sub>20</sub> சேர்மம் போன்ற அமைப்பைக் கொண்ட பிசுமத் சேர்மங்களின் ஒரு வகுப்பைக் குறிக்கிறது. இதன் தாய் அமைப்பு γ-Bi<sub>2</sub>O<sub>3</sub> ஆகும். இது பிசுமத் ஆக்சைடின் சிற்றுறுதி நிலையான வடிவமாகும். சில்லெனைடின் கனசதுர படிக அமைப்பானது பிசுமத் சிலிக்கான் ஆக்சைடு , பிசுமத் தைட்டனேட்டு மற்றும் பிசுமத் செருமனேட்டு போன்ற பலவகையான பொருட்களால் ஆனதாகும். இந்த சேர்மங்கள் அவற்றின் நேரியல் அல்லாத ஒளியியல் பண்புகளுக்காக விரிவாக ஆராயப்பட்டுள்ளன.
# அ. பெருமாள் (ஓவியர்)

**அ. பெருமாள்** (*A. Perumal (artist*)) இந்தியாவைச் சேர்ந்த ஓர் ஓவியராவார். (1915 - 2004) ஆண்டுகள் காலத்தில் வாழ்ந்தார். வங்காள கலைப் பள்ளியுடன் தொடர்புடைய இவர் ஓவியராகவும் சிற்பியாகவும் பணியாற்றினார். சாந்திநிகேதனிலும் அதைச் சுற்றியுள்ள பழங்குடி சமூகங்களுக்கும் கலையை அணுகக்கூடியதாக மாற்றுவதற்கான முயற்சிகளுக்காக பெயர் பெற்றார்.  
தமிழ்நாட்டின் தேனி மாவட்டத்தில் உள்ள உத்தமபாளையம் அருகே உள்ள அம்மாபட்டி என்ற கிராமத்தில் அ. பெருமாள் பிறந்தார். இளம் வயதிலேயே பெற்றோரை இழந்த பிறகு, குறிப்பிடத்தக்க சவால்களை எதிர்கொண்டார். ஆனால் படிப்பில் சிறந்து விளங்கினார். 16 வயதில், உள்ளூர் சுதந்திரப் போராட்ட வீரர் ஒருவரால் சாந்திநிகேதனுக்கு அனுப்பப்பட்டார். சாந்திநிகேதனில், இரவீந்திரநாத் தாகூரின் கீழ் பயின்றார். கலைஞர்களான பெனோட் பிகாரி முகர்ச்சி மற்றும் நந்தலால் போசு ஆகியோரிடமிருந்து பயிற்சி பெற்றார். அங்கு இவர் கிட்டத்தட்ட நான்கு தசாப்தங்களாக ஆசிரிய உறுப்பினராகப் பணியாற்றினார். தனது காட்சி கலைக்கு கூடுதலாக, பெருமாள் நந்தலால் போசின் கலை பற்றிய புத்தகத்தை தேனீர் கலை என்ற தலைப்பில் தமிழில் மொழிபெயர்த்து கலை இலக்கியத்திற்கும் பங்களித்தார்.
பெருமாளின் குறிப்பிடத்தக்க பங்களிப்புகளில் ஒன்று, இந்திய அரசியலமைப்பிற்கான விளக்கப்படங்களில் அவரது ஈடுபாடாகும். பல்வேறு விதிகளைக் கையாளும் அரசியலமைப்பின் 19ஆவது பிரிவில் நேதாஜி சுபாஷ் சந்திர போஸ் இராணுவ உடையில், துருப்புக்களால் சூழப்பட்டு வணக்கம் செலுத்துவது போன்ற ஒரு படம் இடம்பெற்றுள்ளது. கலைப்படைப்பில் நந்தலால் போசின் கையொப்பம் உள்ளது. கீழ்-இடது மூலையில் பெருமாளின் கையொப்பம் தெரியும்.  
2004ஆம் ஆண்டு மதுரையில் இவர் காலமானார். இவரது நூற்றாண்டு விழாவை அரவிந்த் கண் மருத்துவமனை கொண்டாடுகிறது..
# அ. பெருமாள் (ஓவியர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# மங்கோலியக் கால்நடை

**மங்கோலியக் கால்நடைகள்** *(Mongolian cattle)* என்பவை மங்கோலியா மற்றும் உட்புற மங்கோலியாவில் நடைபெறும் கலப்பினக் கால்நடை வளர்ப்பு முறையாகும். 1949 ஆம் ஆண்டில் மங்கோலியக் கால்நடைகள் ஐரோப்பியக் கால்நடைகளுடன் இனக்கலப்பு செய்து மேம்படுத்தப்பட்டன.  
நாடோடிகளால் மங்கோலியக் கால்நடைகள் மந்தை மந்தையாக பல நூற்றாண்டுகளாக மேய்க்கப்பட்டன.  
அவை அவற்றின் இறைச்சிக்காக அதிக மதிப்பைப் பெற்றன. 2008 ஆம் ஆண்டில் கடுமையான குளிர்கால நிலைப்பாடுகளால் 40000 கால்நடைகள் மாண்டன.
# சவொலின் மடாலயம்

**சவொலின் மடாலயம்** அல்லது **சவொலின் கோவில்** (Chinese: 少林寺; pinyin: Shàolín Sì) என்ற புத்த கோவில் சீன நாட்டில் ஹெனான் மாகாணத்தில் டென்க்பெங் நகரில் ழேங்க்ழோ என்ற இடத்தில் அமைந்துள்ளது. இப்பெயர் ஏழு சிகரங்களை கொண்ட ஹயாஷி மலைகளின் காடுகள் என்பதை குறிக்கிறது. 1,500 ஆண்டுகளுக்கு முன்பிருந்தே சவொலின் மடாலயம் பௌத்தர்களின் பிரதான கோவிலாக உள்ளது.  
சவொலின் மடாலயம் மற்றும் பொகடா காடுகளை, யுனெஸ்கோ நிறுவனம், 2010 ஆம் ஆண்டு உலகப் பாரம்பரியக் களமாக அறிவித்தது.
# சவொலின் மடாலயம்

## நிறுவுதல்

முதல் சவொலின் மடாலயம் இந்தியாவிலிருந்து வந்த தியான பயிற்சியாளர் அல்லது மத்திய ஆசியாவிலிருந்து வந்த கிரேக்க புத்தரால் கி.பி.464 இல் புத்த மதத்தை பரப்ப உருவாக்கப்பட்டது.
டாவ்சோனின் <i>தலைசிறந்த துறவிகளின் தொடர்ச்சியான சுயசரிதைகள்<i> மூலம் கி.பி 477 ஆம் ஆண்டு வடக்கு வேய் வம்சத்தால் சவொலின் வடக்கு பக்கத்தில் புனித மலைகளின் ஒன்றான பாடல் மலையின் நடுச்சிகரத்தில் கட்டப்பட்டது என அறிய முடிகிறது. எனினும் போதிதர்மர்தான் இங்கு பாரம்பரிய தற்காப்பு கலைகளை நிறுவினார். இம்மடாலயம் பலமுறை அழிக்கப்பட்டு மீண்டும் கட்டப்பட்டது.
# சவொலின் மடாலயம்

## சவொலின் கோவிலிலுள்ள கட்டிடங்கள்

இம்மடாலயத்தின் உட்புற அளவு 160 x 360 மீட்டர் அதாவது 57, 600 மீட்டர் பரப்பளவு ஆகும். இம்மடாலயம் 7 முக்கிய அரங்குகளையும், 7 மற்ற அரங்குகளையும் மற்றும் நிறைய முற்றங்களையும் கொண்டுள்ளது. மேலும், கோயிலின் கட்டமைப்பு பின்வருவனவற்றையும் கொண்டுள்ளது.  
- மலை கதவு (山门; shan men)
- நினைவுச்சின்ன காடுகள் (碑林; bei lin)
- சியுன் அரங்கு (慈雲堂; ci yun tang)
- மேற்கு வருகை அரங்கு (西来堂; xi lai tang)
- குங் ஃபூ அரங்கு (锤谱堂; chui pu tang)
- பரலோக ராஜா(தேவராஜா) அரண்மனை அரங்கு (天王殿; tian wang dian)
- மணி கோபுரம் (钟楼; zhong lou)
- முரசு கோபுரம் (鼓楼; gu lou)
- கிம்னாரா அரண்மனை அரங்கு (紧那罗殿; jin na luo dian)
- ஆறு குருக்கள் அரங்கு (六祖堂; liu zu tang)
- மகாவீரா அரண்மனை அரங்கு (大雄宝殿; da xiong bao dian)
- உணவு பரிமாறும் பெரிய அறை
- சூத்ரா அரங்கு
- தியான அரங்கு
- விருந்தினர் வரவேற்பு அறை
- தர்மா அரங்கு (法堂; fa tang)
- கிழக்கு மற்றும் மேற்கு விருந்தினர்கள் அரங்கு
- குருமட பிதாவின் அரங்கு (方丈室; fang zhang shi)
- போதிதர்மர் கொடி பந்தல் (达摩庭; da mo ting)
- மஞ்சுஸ்ரீ அரண்மனை அரங்கு (wen shu dian)
- சமந்தபுத்ரா அரண்மனை அரங்கு
- வெள்ளை அங்கிகள் அரண்மனை அரங்கு (白衣殿; bai yi (Guan yin) dian)
- இக்சிதிகர்பர் அரண்மனை அரங்கு (地臧殿; di zang dian)
- 1000 புத்த அரண்மனை அரங்கு (千佛殿; qian fo dian)
- நியமிப்பு மேடை
- துறவிகள் அறை
- ஷஒலின் கோவில் மருந்துக் கடை பணியகம்
- போதி தருமன் கூடாரம் (chu zu an)
- போதி தருமன் குகை
- பகோடா காடுகளின் முற்றம்(塔林院; ta lin yuan)
- வுஷூ குவான் ஷஒலின் கோவில்
# சவொலின் மடாலயம்

## இதனையும் காண்க

- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
# கொரிய இசை

**கொரிய இசை (Korean music)** மரபு கொரிய மக்களின் நாட்டுப்புற, வாய்மொழி, சமய, அரசு நாளோலக்க, சடங்கு ஆகிய இசை வடிவங்களை உள்ளடக்கும். கொரிய இசை, கொரியக் கலைகள், வண்ண ஓவியங்கள், சிற்பங்கள் அனைத்துமே வரலாற்றுக்கு முந்தைய காளத்தில் இருந்தே நடைமுறையில் உள்ளன.  
கொரியாவில் இன்று இருவகை இசைப் பண்பாடுகள் நிலவுகின்றன. அவை குகாக் (*Gugak*) எனும் மரபிசையும் யாங்காக் (*yangak*)எனும் மேலையிசையும் ஆகும்.
# கொரிய இசை

## வரலாறு

### முதல் மூன்று கொரிய அரசுகள்

கொரியாவின் முதல் மூன்று அரசுகள் கால மரபிசையைப் பற்ரி சரியான தகவலேதும் கிடைக்கவில்லை. எனினும் சீன வரலாறு புயியோ, கோகுர்யியோ, தோங்யே அரசு மக்கள் அறுவடை விழாக்களில் தேறல் மாந்தி நடனமாடியதைப் பதிவு செய்துள்ளது. கொரிய இனக்குழு அரசுகளின் மக்கள் பலநாட்கள்வரை அறுவடை விழாவின்போது வேளாண்மைச் சடங்காக, வானகம் நோக்கிக் குடித்துவிட்டு நடனமாடியதை சீனப் பனுவல்கள் விவரிக்கின்றன.
# கொரிய இசை

## வரலாறு

### முதல் மூன்று கொரிய அரசுகள்

#### சம்கான் இசை

சென் ழ்சூ (233-297) எழுதிய மூன்று அரசுகளின் பதிவுகள் எனும் வரலாற்று நூலில் கொரியவின் மிகப்பழைய இசைப்பதிவுகள் கிடைக்கின்றன.இது மகான் கூட்டுக்குழு மக்கள் மேவிலும் அக்டோபரிலும் இடைவிடாமல் அறுவடை விழாவில் சில நாட்கள் நடனமாடி சடங்குகள் செய்வதைக் கூறுகிறது. மேலும் யோசியோன் பேரரசின் மாமன்னர் சீயோங் கால ஆவணங்கள் சஙான் இசைவடிவம் (Samhan) தனிப்பாணிஉடையது எனவும் அவ்விசை இசைக்கருவிகள் ஏதுமின்றி நிகழ்த்தப்பட்டது எனவும் கூறுகின்றன.
# கொரிய இசை

## வரலாறு

### கொரியாவின் முப்பெரும் அரசுகள்

#### கோகுரியியோ

கோகுர்யியோ கால இசை வரலாற்றை முப்பகுதியாகப் பிரிக்கலாம்.முதலாவது, வெளிதாக்கத்துக்கு முன்காலம். இது கியோமுங்கோஎனும் மரபிசைக் கருவியைக் கண்டுபிடித்த்தும் தோன்றியது. .; இரண்டாவது 4 ஆம், 6ஆம் நூற்றாண்டுகளில் கோகுர்யியோ வடக்கு வீ அரசுடன் தொடர்பு கொண்டபோது உருவாகியது; இறுதிக்கட்டம் 6 ஆம்நூற்றாண்டில் தொடங்கி இவ்வரசின் வீழ்ச்சிக் கட்டம்வரை இருந்தது.  
இராக்குயில்களின் பாடல் (en அங்குல் எழுத்துமுறை: 황조가) தொடக்க்க் கால கோகுர்யியோ இசையமைந்த படலாகும். இது கோகுரியியோ அரசர் யூரியால் பாடப்பட்டது. இந்தப் பாடல் அவர் காதலித்த காதலியைப் பற்றிக் கூறுகிறது.  
வாங் சனக்(en hangul:왕산악)எனும் இசைக்கலைஞர் கியோமுங்கோ இசையை உருவாக்கினார். இதன் சீனவடிவத்தில் இருந்து இதைப் புதுமையாகப் படைத்தார். The mural tomb of Anak dated to 4th century describes the players of geomungo.  
இந்த இசைவடிவம் தெற்கு சாங் அரசிலும் வடக்கு வீ அரசிலும் அறியப்பட்டிருந்த்து. பயேக்யே இசைக்கலைஞர்களை யாப்பான் அழைத்துள்ளது. குறிப்பாக, பயேக்யேவும் மீமாயியும் (en hangul: 미마지) முகமூடி நடனமும் சீனாவில் கற்ற ஒருவர் கி.பி 612 இல் யப்பானுக்குப் புலம்பெயர்ந்துள்ளார். யப்பனியப் பேரரசர் அகிகிதோ 2001இல் பயேக்யே யப்பானிய அரசவை இசையின் வேராகும் என்றார். ஏனெனில் பேரரசர் கண்மூ (r.871-896) என்பவரே பயேக்யே அரசர் மூரியியோங்கின் (r.501-523) கால்வழியில் வந்தவர்.
# கொரிய இசை

## மரபிசைக்கருவிகள்

மரபிசைக்கருவிகள் கீழ்வருமாறு மூவகைப்படும்:  
1)நரம்பு அல்லது நாண்வகை
2)காற்றுவகை
3)தட்டல்வகை  
கயாகியும் (12-நாண் யாழ்), கியோமுங்கோ (அறுநாண் யாழ்) ஆகியன நரம்பிசைக் கருவிகளாகும். The haegum (two-string vertical fiddle) and the ajaeng (seven-string zither) are part of the string T'ang. Court string music also included use of the seven-string zither and the 25-string zither.  
தேகியும் (நீளமான குறுக்குத்துளைக் குழல்), பிரி உருளை வடிவக் குழல்), புல்லாங்குழல் ஆகியன குழலிசைக் கருவிகள் ஆகும். சீனக்குழலும் குத்துக் குழலும்ஓயோக் அல்லது தேபியோங்சோ இணைந்த கூட்டுக் காற்றிசைக் கருவி தாங்கு எனப்படுகிறது. சயேங்குவாங் எனும் நாதசுரம்(mouth organ), பல்குழலிகள், [[கன்-கன் எனும் ஒகாரினா (ocarina), ஊதல் இணைந்த குழல், தான்சோ எனும் (சிறுதுளை குத்துக்குழல்), புல்லாங்குழல் ஆகியன அரசவைக் கருவிகள் ஆகும்.  
நாட்டுப்புறத் தட்டல் இசைக் கருவிகளாவன: யிங் (நீண்ட தொங்கல் கோங்கு), குவேங்குவாரி (கையில் பிடி கோங்கு), புக் ( (மத்தளம்), யாங்கு (நாழிகைவட்டில் மத்தளம், பாக் (தப்பட்டை) ஆகிய மக்கள் தட்டல் இசைக் கருவிகள்; அரசவைத் தட்டல் இசைக் கருவிகளாவன: pyeongjong (வெண்கல மணிகள்), pyeongyeong (கல் குழல்),சக் (சதுர மரப்பெட்டியும் சுத்தியும்), இயோ (சிறுத்தையுருத் துருவி).
# கொரிய இசை

## நிகழ்கால இசை

கொரியாவின் நிகழ்கால இசை வளமாக முனைப்போடு நிகழ்த்தப்படுகிறது. இது பல்வேறு பணிகளைக் கொண்டுள்ளது. கொரியாவில் உலகப் புகழ்பெற்ற இசைக்கலைஞர்கள் வாழ்கின்றனர்.
# லாக்டோசு

## வரலாறு

1633 ஆம் ஆண்டு இத்தாலிய மருத்தவரான "பேபரிசோ பார்டோலெட்டீ" (Fabrizio Bartoletti (1576–1630), லாக்டோசு பிரித்தெடுத்தலைப் பற்றி மேலோட்டமாக எழுதினார். 1843 ஆம் ஆண்டு, *இலாக்டோசு* என்ற பெயரினை பிரெஞ்சு வேதியியலாளர் டூமாசு (Jean Baptiste André Dumas) (1800-1884) முன்மொழிந்தார்.
# மாலைதீவுகளின் மக்கள் தொகையியல்

**மாலைதீவுகளின் மக்கள் தொகையியல்** *(Demographics of Maldives)* என்பது மாலைதீவுகளின் மக்கள் தொகையையும், மக்கள் தொகை சார்ந்த அம்சங்களான மக்கள் தொகை அடர்த்தி, இனம், கல்வி நிலை, மக்களின் ஆரோக்கியம், பொருளாதார நிலை, மதச் சார்புகள் உள்ளிட்ட மக்கள் தொகையின் பிற அம்சங்கள் குறித்தான அலசலையும் குறிக்கின்றது.
# மாலைதீவுகளின் மக்கள் தொகையியல்

## மக்கள் தொகையியல்

உலகில் பிறப்பு வீதம் கூடிய நாடுகளில் மாலைதீவுகளும் ஒன்று ஆகும். 2014 ஆம் கணக்கெடுப்பின் படி பிறப்பு வீதம் 1000 நபர்களுக்கு 15.59 ஆக பதிவாகியுள்ளது. இதனால் இந்நாட்டின் பல தீவுகள் சன நெரிசலை எதிர் நோக்கியுள்ளதுடன் அதிக பண்ணை வீடுகளையும் கொண்டுள்ளன. நாளுக்கு நாள் மாலைதீவுகளின் தன்னிறைவு தன்மை குறைந்து வருகின்றது.
# மாலைதீவுகளின் மக்கள் தொகையியல்

## முக்கிய புள்ளிவிபரங்கள்

### ஐ.நா மதிப்பீடு

| காலப்பகுதி | வருடாந்த பிறப்புகள் | வருடாந்த இறப்புகள் | வருடாந்த இயற்கை மாற்றம் | பி.வீ<sup>1</sup> | இ.வீ<sup>1</sup> | இ.மா<sup>1</sup> | மொ.க.வீ<sup>1</sup> | கு.இ.வீ<sup>1</sup> |
| --- | --- | --- | --- | --- | --- | --- | --- | --- |
| 1950-1955 | 3 000 | 2 000 | 1 000 | 43.2 | 27.7 | 15.5 | 6.03 | 233.4 |
| 1955-1960 | 4 000 | 2 000 | 2 000 | 53.0 | 28.2 | 24.8 | 6.81 | 221.6 |
| 1960-1965 | 5 000 | 3 000 | 3 000 | 55.0 | 27.2 | 27.9 | 7.12 | 205.5 |
| 1965-1970 | 6 000 | 3 000 | 3 000 | 52.2 | 23.4 | 28.8 | 7.22 | 175.5 |
| 1970-1975 | 6 000 | 2 000 | 4 000 | 47.4 | 19.3 | 28.1 | 7.17 | 146.5 |
| 1975-1980 | 6 000 | 2 000 | 4 000 | 44.1 | 15.7 | 28.3 | 6.86 | 121.5 |
| 1980-1985 | 8 000 | 2 000 | 6 000 | 47.8 | 12.7 | 35.1 | 7.26 | 97.2 |
| 1985-1990 | 9 000 | 2 000 | 7 000 | 45.4 | 10.5 | 34.8 | 6.81 | 77.1 |
| 1990-1995 | 8 000 | 2 000 | 6 000 | 35.6 | 8.0 | 27.6 | 5.25 | 62.5 |
| 1995-2000 | 7 000 | 1 000 | 5 000 | 25.1 | 5.5 | 19.6 | 3.52 | 41.7 |
| 2000-2005 | 6 000 | 1 000 | 4 000 | 19.7 | 4.1 | 15.6 | 2.49 | 26.5 |
| 2005-2010 | 5 000 | 1 000 | 4 000 | 17.2 | 3.7 | 13.5 | 1.90 | 9.8 |
| <sup>1</sup> <small>பி.வீ = பிறப்பு வீதம் (1000 நபர்களுக்கு); இ.வீ = இறப்பு வீதம் (1000 நபர்களுக்கு); இ.மா = இயற்கை மாற்றம் (1000 நபர்களுக்கு); மொ.க.வீ = மொத்த கருவள வீதம் (ஒரு பெண்ணிற்கு பிள்ளைகளின் எண்ணிக்கை); கு.இ.வீ = மொத்த குழந்தை இறப்பு வீதம் (1000 பிறப்புகளுக்கு)</small> | } |  |  |  |  |  |  |  |
# மாலைதீவுகளின் மக்கள் தொகையியல்

## முக்கிய புள்ளிவிபரங்கள்

### பதியப்பட்ட பிறப்புகளும் இறப்புகளும்

| சராசரி மக்கள் தொகை (x 1000) | பிறப்புகள் | இறப்புகள் | இயற்கை மாற்றம் | பிறப்பு வீதம் (1000 இற்கு) | இறப்பு வீதம் (1000 இற்கு) | இயற்கை மாற்றம் (1000 இற்கு) |  |
| --- | --- | --- | --- | --- | --- | --- | --- |
| 1975 | 136 | 5 002 | 1 386 | 3 616 | 36.8 | 10.2 | 26.6 |
| 1976 | 140 | 5 232 | 1 565 | 3 667 | 37.4 | 11.2 | 26.2 |
| 1977 | 144 | 6 131 | 1 652 | 4 479 | 42.7 | 11.5 | 31.2 |
| 1978 | 148 | 5 667 | 1 971 | 3 696 | 38.4 | 13.4 | 25.0 |
| 1979 | 152 | 6 308 | 2 044 | 4 264 | 41.5 | 13.5 | 28.1 |
| 1980 | 157 | 6 822 | 1 787 | 5 035 | 43.6 | 11.4 | 32.1 |
| 1981 | 162 | 7 010 | 1 963 | 5 047 | 43.3 | 12.1 | 31.2 |
| 1982 | 168 | 7 402 | 2 129 | 5 273 | 44.1 | 12.7 | 31.4 |
| 1983 | 174 | 7 236 | 1 748 | 5 488 | 41.6 | 10.1 | 31.6 |
| 1984 | 180 | 8 255 | 1 640 | 6 615 | 45.8 | 9.1 | 36.7 |
| 1985 | 187 | 8 968 | 1 607 | 7 361 | 48.0 | 8.6 | 39.4 |
| 1986 | 193 | 8 615 | 1 511 | 7 104 | 44.6 | 7.8 | 36.8 |
| 1987 | 200 | 8 364 | 1 525 | 6 839 | 41.8 | 7.6 | 34.2 |
| 1988 | 207 | 8 297 | 1 526 | 6 771 | 40.2 | 7.4 | 32.8 |
| 1989 | 213 | 8 726 | 1 476 | 7 250 | 41.0 | 6.9 | 34.0 |
| 1990 | 219 | 8 639 | 1 355 | 7 284 | 39.4 | 6.2 | 33.2 |
| 1991 | 226 | 8 390 | 1 366 | 7 024 | 37.2 | 6.1 | 31.1 |
| 1992 | 232 | 8 139 | 1 330 | 6 809 | 35.1 | 5.7 | 29.4 |
| 1993 | 238 | 7 780 | 1 319 | 6 461 | 32.7 | 5.6 | 27.2 |
| 1994 | 243 | 7 382 | 1 240 | 6 142 | 30.3 | 5.1 | 25.2 |
| 1995 | 249 | 6 849 | 1 151 | 5 698 | 27.5 | 4.6 | 22.9 |
| 1996 | 254 | 6 772 | 1 213 | 5 559 | 26.7 | 4.8 | 21.9 |
| 1997 | 259 | 6 184 | 1 175 | 5 009 | 23.9 | 4.5 | 19.3 |
| 1998 | 264 | 5 687 | 1 121 | 4 566 | 21.6 | 4.2 | 17.3 |
| 1999 | 269 | 5 225 | 1 037 | 4 188 | 19.5 | 3.9 | 15.6 |
| 2000 | 273 | 5 399 | 1 032 | 4 367 | 19.8 | 3.8 | 16.0 |
| 2001 | 278 | 4 897 | 1 081 | 3 816 | 17.6 | 3.9 | 13.7 |
| 2002 | 282 | 5 003 | 1 113 | 3 890 | 17.7 | 3.9 | 13.8 |
| 2003 | 287 | 5 157 | 1 030 | 4 127 | 18.0 | 3.6 | 14.4 |
| 2004 | 291 | 5 220 | 1 015 | 4 205 | 17.9 | 3.5 | 14.5 |
| 2005 | 295 | 5 543 | 1 027 | 4 516 | 18.8 | 3.5 | 15.3 |
| 2006 | 299 | 5 829 | 1 083 | 4 746 | 19.5 | 3.6 | 15.9 |
| 2007 | 304 | 6 569 | 1 118 | 5 451 | 21.6 | 3.7 | 18.0 |
| 2008 | 308 | 6 946 | 1 061 | 5 885 | 22.6 | 3.4 | 19.1 |
| 2009 | 312 | 7 423 | 1 163 | 6 260 | 23.6 | 3.7 | 19.9 |
| 2010 | 316 | 7 115 | 1 105 | 6 010 | 22.3 | 3.5 | 18.8 |
| 2011 | 7 180 | 1 137 | 6 043 | 22.1 | 3.5 | 18.6 |  |
| 2012 | 7 431 | 1 135 | 6 296 | 22.5 | 3.4 | 19.0 | } |
# மாலைதீவுகளின் மக்கள் தொகையியல்

## முக்கிய புள்ளிவிபரங்கள்

### கருவள வீதம் (மக்கள் தொகையியல் சுகாதார ஆய்வு)

கருவள வீதம் (க.வீ), பிறப்பு வீதம் (பி.வீ) :  
| வருடம் | பி.வீ (மொத்தம்) | க.வீ (மொத்தம்) | பி.வீ (நகரம்) | க.வீ (நகரம்) | பி.வீ (கிராமம்) | க.வீ (கிராமம்) |
| --- | --- | --- | --- | --- | --- | --- |
| 2009 | 24,7 | 2,5 (2,2) | 22,9 | 2,1 (1,9) | 25,5 | 2,8 (2,4) |
# மாலைதீவுகளின் மக்கள் தொகையியல்

## இனக் குழுக்கள்

அதிகமாக மக்கள் தொகையினை கொண்ட இனம், திவேகிஸ் இனமாகும். இவர்கள் மாலைதீவுகளின் வரலாற்று பகுதியினை பூர்வீகமாக கொண்டவர்கள் ஆகும். இப்பகுதி தற்போதைய மாலைதீவுகள் குடியரசையும் இந்தியாவின் இலட்சத்தீவுக் கூட்டத்தின் மினிக்காய் தீவையும் உள்ளடக்கியிருந்தது. இவர்கள் ஒரே கலாசாரத்தை பகிர்ந்து கொண்டதுடன் திவேயி மொழியினை பேசுகின்றனர். இவர்கள் அடிப்படையில் இந்தோ-ஆரியர் மக்களாவர். சிங்கள மக்களுடன் நெருங்கிய தொடர்புபட்டுள்ளதுடன் அரபு, மலாயர், தென் இந்தியர் மற்றும் ஆபிரிக்க இனத்தவர்களின் சந்ததியுமாவர்.  
முன்னைய காலத்தில் கிரவறு தீவில் வாழ்ந்த, கிரவறு மக்கள் (Giraavaru people) என அழைக்கப்பட்ட சிறிய மக்கள் தொகையினர் தற்போது மாலைதீவுகள் மக்கள் தொகையில் உள்வாங்கப்பட்டுள்ளனர்.
# மாலைதீவுகளின் மக்கள் தொகையியல்

## மொழிகள்

மாலைதீவுகள் மக்கள் உத்தியோகபூர்வ மொழியாக பயன்படுத்தும் திவேயி மொழியானது கிட்டத்தட்ட அனைத்து மக்களாலும் பேசப்படும் மொழியாகும் . இது சிங்கள மொழியுடன் மிகவும் நெருங்கிய தொடர்புபட்டதுடன் தான என அழைக்கப்படும் விசேட அரபு எழுத்துருக்களால் எழுதப்படும் மொழியாகும். இது வலமிருந்து இடமாக எழுத்தப்படும் எழுத்துமுறையாகும். இந்து-அரபு எண்ணுருக்களிலிருந்தும் அரபு எழுத்துமுறையின் உயிரெழுத்துக் குறியீட்டுக்களிலிருந்தும் தான எழுத்துக்கள் உருவாக்கப்பட்டு வருகின்றன. இங்கு இரண்டாவது மொழியாக ஆங்கிலம் பலராலும் பேசப்படுகின்றது.
# மாலைதீவுகளின் மக்கள் தொகையியல்

## சமயம்

அடிப்படையில் மாலைதீவுகள் மக்கள் பௌத்தர்கள் ஆவார்கள். இவர்கள் 12 ஆம் நூற்றாண்டின் நடுப்பகுதியில் இஸ்லாம் சமயத்தினை உண்மை மார்க்கமாக ஏற்றிக்கொண்டனர். தற்போது இங்கு இஸ்லாம் சமயம் மாத்திரமே ஏற்றுக்கொள்ளப்பட்ட சமயமாகும். அத்துடன் சிறிய பகுதி இலங்கை பௌத்தர்களும் இந்திய இந்துக்களும் வாழ்கின்றனர்.
# மாலைதீவுகளின் மக்கள் தொகையியல்

## சி.ஐ.ஏ உலக மக்கள் தொகையியல் புள்ளிவிபரங்கள்

### மக்கள் தொகை

301,475 (2000 வருடம் ஜூலை மாதம்), 369,031 (2007 வருடம் ஜூலை மாதம்) 393,253 (2015 வருடம் ஜூலை மாதம்)
# மாலைதீவுகளின் மக்கள் தொகையியல்

## சி.ஐ.ஏ உலக மக்கள் தொகையியல் புள்ளிவிபரங்கள்

### வயதுக் கட்டமைப்பு

- 0-14 வயது: 21.05% (ஆண் 42,230/பெண் 40,555)
- 15-24 வயது: 22.41% (ஆண் 51,141/பெண் 36,970)
- 25-54 வயது: 47.08% (ஆண் 107,436/பெண் 77,713)
- 55-64 வயது: 5.14% (ஆண் 10,243/பெண் 9,968)
- 65 வயதிற்கு மேல்: 4.32% (ஆண் 7,994/பெண் 9,003) (2015 ஆம் ஆண்டின் படி)
# மாலைதீவுகளின் மக்கள் தொகையியல்

## சி.ஐ.ஏ உலக மக்கள் தொகையியல் புள்ளிவிபரங்கள்

### பால் விகிதம்

- பிறப்பின் போது: 1.05 ஆண்கள் /பெண்கள்
- 0-14 வயது: 1.04 ஆண்கள் /பெண்கள்
- 15-24 வயது: 1.38 ஆண்கள் /பெண்கள்
- 25-54 வயது: 1.38 ஆண்கள் /பெண்கள்
- 55-64 வயது: 1.03 ஆண்கள் /பெண்கள்
- 65 வயதிற்கு மேல்: 0.89 ஆண்கள் /பெண்கள்
- மொத்த மக்கள் தொகையில்: 1.26 ஆண்கள் /பெண்கள் (2015 ஆம் ஆண்டின் படி)
# மாலைதீவுகளின் மக்கள் தொகையியல்

## சி.ஐ.ஏ உலக மக்கள் தொகையியல் புள்ளிவிபரங்கள்

### பிறப்பின் போது வாழ்க்கை எதிர்பார்க்கை

- மொத்த மக்கள் தொகையில் : 75.37 வருடம்
- ஆண் : 73.06 வருடம்
- பெண் : 77.8 வருடம் (2015 ஆம் ஆண்டின் படி)
# மாலைதீவுகளின் மக்கள் தொகையியல்

## சி.ஐ.ஏ உலக மக்கள் தொகையியல் புள்ளிவிபரங்கள்

### எழுத்தறிவு

வரைவிலக்கணம் : 15 வயதிற்கு மேற்பட்ட மக்களில் எழுத, வாசிக்க தெரிந்தவர்கள்
மொத்த மக்கள் தொகையில்: 99.3%
ஆண் : 99.8%
பெண் : 98.8% (2015 ஆம் ஆண்டின் படி)
# மாலைதீவுகளின் மக்கள் தொகையியல்

## சி.ஐ.ஏ உலக மக்கள் தொகையியல் புள்ளிவிபரங்கள்

### கல்வி

சராசரியாக ஒரு மாலைதீவு குடிமகன் 4.7 வருட கல்வியினை பெற்றுள்ளார்
# ஹுனான் மாகாணம்

**ஹுனான் மாகாணம்** (, ) என்பது சீன மக்கள் குடியரசு நாட்டின் தென்மத்திய சீனப்பகுதியிலுள்ள ஒரு மாகாணங்களுள் ஒன்று. தோங்டிங் ஏரியின் தெற்கில் மாகாணம் உள்ளது. (இதனால் "ஏரியின் தெற்கு" என்னும் பொருளில் இதன் பெயர் ஹுனான் என்று ஏற்பட்டது.) ஹுனான் சில சமயங்களில் அதிகாரப்பூர்வமாகவும், சுருக்கமாகமாகவும் " 湘 "(ஷியாங்- Xiang) என்று அழைக்கப்படுகிறது. ஷியாங் ஆறு இந்த மாகாணத்தில் பாய்வதால் இவ்வாறு அழைக்கப்படுகிறது.  
ஹுனான் மாகாணத்தின் எல்லைகளாக வடக்கில் ஹூபேய் மாகாணமும், கிழக்கில் ஜியாங்சி மாகாணமும், தென்கிழக்கில் குவாங்டாங் மாகாணமும், தென்மேற்கில் குவாங்ஸி மாகாணமும், மேற்கே குயிசூ மாகாணமும், வடமேற்கில் சோங்கிங் நகரமும் அமைந்துள்ளன. மாகாணத் தலைநகர் சாங்ஷா ஆகும்.
# ஹுனான் மாகாணம்

## வரலாறு

ஹுனானில் பழங்காலத்தில் அதன் காடுகளில், தற்போதைய மையாவோ மக்கள், துஜய்யா மக்கள், யாவோ மக்கள் ஆகியோரின் முன்னோர்கள் முதன்முதலில் குடியேறினர். கி.மு. 350 இல் இருந்து சீனாவின் எழுதப்பட்ட வரலாறு இப்பகுதியில் துவங்குகிறது. சவு வம்சம் ஆட்சிக்காலத்தில், இப்பகுதி சூ அரசின் ஆட்சிக்கு உட்பட்டது. சூ அரசாட்சியிடம் இருந்து இந்தப்பகுதி குன் அரசால் கி.மு.278களின் நடுவில் வெற்றி கொள்ளப்பட்டு, இப்பகுதி குன் ஆட்சியின் கட்டுப்பாட்டின் கீழ்வந்தது. பிறகு ஆன் அரசுமரபின் ஆட்சியின் கீழ் வந்தது.
# ஹுனான் மாகாணம்

## நிலவியல்

யாங்சி ஆற்றின் தெற்குக் கரையில் ஹுனான் மாகாணம் அமைந்துள்ளது. இந்த மாகாணம் 108° 47'–114° 16' கிழக்குத் தீர்க்கரேகை, மற்றும் 24° 37'–30° 08' வடக்கு அட்சரேகை<nowiki/>யில் அமைந்துள்ளது. மாகாணத்தின் பரப்பளவு 211.800 சதுர கிலோமீட்டர் (81,800 சதுர மைல்). இது சீனமாகாணங்களின் பரப்பளவில் 10 ஆவது பெரிய மாகாணமாகும். வடமேற்கில் ஊலிங் மலைகள், மேற்கில் ஜுயுபின் மலைகள், தெற்கில் நான்லிங் மலைகள், கிழக்கில் லுவோக்சியாவோ மலைகள் என மாகாணத்தின் கிழக்கு, தெற்கு, மேற்குப் பக்கங்கள் மலைகளால் சூழப்பட்டுள்ளன. மாகாணத்தில் 80% பகுதிகளில் மலைப்பகுதிகள் பரவி உள்ளன. முழு மாகாணத்திலும் 20% ற்கும் குறைவான பகுதியே சமவெளியாகும்.  
ஹுனான் காலநிலை கோப்பென் காலநிலை வகைப்பாட்டில், அயன அயல் மண்டலக் காலநிலையைக் கொண்டுள்ளது, ஈரப்பத வெப்பமண்டலத்துக்குரிய குறுகிய, குளிர், ஈரப்பதமான குளிர்காலத்தினையும், மிகவும் வெப்பமான, ஈரப்பதமான கோடைக் காலத்தையும் கொண்டதாக உள்ளது. சனவரிமாத சராசரி வெப்பநிலை 3 முதல் 8 °செல்சியஸ் (37 முதல் 46 ° பாரங்கீட்) சூலைமாத சராசரி வெப்பநிலை 27 முதல் 30 ° செல்சியஸ் (81 முதல் 86 ° பாரங்கீட்). ஆண்டு சராசரி மழையளவு 1,200 முதல் 1,700 மில்லி மீட்டர் (47 முதல் 67 அங்குளம்) ஆகும்.
# ஹுனான் மாகாணம்

## பொருளாதாரம்

ஹுனானின் பாரம்பரிய பயிர்கள் அரிசி மற்றும் பருத்தி ஆகும். 19 ஆம் நூற்றாண்டில் இம்மாகாணத்தில் இருந்து ருபார்ப், கஸ்தூரி, தேன், புகையிலை, சணல் , பறவைகள் போன்றவை ஏற்றுமதி செய்யப்பட்டன. தோங்டிங் ஏரி பகுதி இரேமிப் உற்பத்தி மையமாகவும், ஹுனான் தேயிலை சாகுபடிக்கான ஒரு முக்கிய மையமாகவும் உள்ளது.  
அண்மைய ஆண்டுகளில் விவசாயப் பொருட்களிலிருந்து ஹுனான் மாகாணம் சீனாவின் கடலோர மாநிலங்கள் போன்று உற்பத்தி பிரிவுக்கு நகர்ந்து வருகிறது. குறிப்பாக, எஃகு, இயந்திரங்கள், மின்னணு உற்பத்தி போன்றவற்றில் ஒரு முதன்மையான மையமாக குவாங்டாங் மற்றும் ஜேஜியாங் போல உயர்ந்துள்த்து.  
லிங்ஷீஜியாங் பகுதியில் குறிப்பிடத்தக்கதாக ஸ்டிபினிடி கனிமம் கொண்ட முக்கிய மையங்களில் ஒன்றாகும் மேலும் அந்திமனியை பிரித்தெடுத்தலும் நடைபெறுகிறது. ஹுனான் சர்வதேச அளவில் கான்கிரீட் குழாய்கள், கிரேன்கள் போன்ற கட்டுமான உபகரணங்களைத் தயாரிப்பதற்காக அறியப்படுகிறது. இங்கு செயல்படும் நிறுவனங்களில் சில சோனி குழுமம், சூம்லின், சன்வார்ட் ஆகியன. சோனி குழுமம் உலகில் முதன்மை நிறுவனங்களில் ஒன்றாகும். லியாங் நிறுவனம் பட்டாசு, வாணவேடிக்கைத் தயாரிப்புகளில் உலகில் முதன்மை நிறுவனமாக உள்ளது. 2011 இல் மாகாணத்தின் இயல்பான மொத்த உள்நாட்டு உற்பத்தி 1.90 டிரில்லியன் யுவான் (அமெரிக்க $ 300 பில்லியன்) என்று இருந்தது. ஒரு நபருக்கான உள்நாட்டு உற்பத்தி 20.226 யுவான் (அமெரிக்க $ 2,961) என்று இருந்தது.
# ஹுனான் மாகாணம்

## மக்கள் வகைப்பாடு

2000 ஆம் மக்கள் தொகை கணக்கெடுப்பின்படி, ஹுனான் மாகாணத்தின் மக்கள் தொகை 64.400.700 ஆகும்.மாகாணத்தில் நாற்பத்தியோரு இனக் குழுக்கள் உள்ளன. மாகாணத்தின் மக்கள் தொகை வளர்ச்சி 1990 இல் 6.17% (3,742,700) என்று இருந்த்து. கணக்கெடுப்பின்படி, 89,79% (57,540,000) மக்கள் ஹான் சீனர் ஆவர், மக்கள் தொகையில் 10.21% (6,575,300) சிறுபான்மை இனக் குழுவினர் ஆவர். சிறுபான்மை குழுவினரில் துஜியா, மையாவோ, டாங், யாவ், பாய், ஹுய், ஜுவாங், உய்குரி போன்ற இனத்தினர் உள்ளனர்.
# ஹுனான் மாகாணம்

## சுற்றுலா

ஆயிரக்கணக்கான உயரமான மணற்கற் தூண்கள்.]]
இந்த மாகாணம் சீனப்பெருநிலத்தின் தென் மையப் பகுதியில் அமைந்துள்ளது, ஹுனான் இதன் நீண்ட அதன் இயற்கை அழகால் அறியப்படுகிறது. இது வடக்கில் யாங்சே ஆறாலும், கிழக்கு, மேற்கு, தெற்கு ஆகிய திசைகளில் மலைகளாலும் சூழப்பட்டுள்ளது. இதன் மலைகள் மற்றும் நீர்வளம் ஆகியவற்றின் கலவை சீனாவில் மிக அழகான மாகாணங்களில் ஒன்றாக இதை ஆக்கியுள்ளது. ஆயிரக்கணக்கான ஆண்டுகளாக, இப்பகுதியில் விவசாயம் செழித்தோங்கிவந்தது. அரிசி, தேயிலை, ஆரஞ்சு ஆகியவற்றின் உற்பத்தியில் ஒரு முக்கிய மையமாக விளங்கி வருகிறது. சீனாவின் முதல் முழு கண்ணாடி தொங்கு பாலம் இம்மாகாணத்தில் உள்ள ஷின்யுசாய் தேசிய பூங்காவில் திறக்கப்பட்டது.
# கொரியப் புவிப்பரப்பியல்

யின் காட்சி ]]  
கொரியா வடகிழக்காசியாவில் கொரியத் தீவகத்தில் அமைந்துள்ளது. இதன் வடமேற்கே உள்ள அம்நோக் ஆறு/யாலூ ஆறு கொரியாவைச் சீனாவில் இருந்து பிரிக்கிறது. வடகிழக்கே உள்ள தூமன் ஆறு/தூமென் ஆறு கொரியாவைச் சீனாவில் இருந்தும் உருசியாவில் இருந்தும் பிரிக்கிறது. கொரியாவுக்கு மேற்கே மஞ்சள் ஆறும் கிழக்கே கிழக்குச் சீனக்கடலும் கொரிய நீர்ச்சந்தியும் யப்பானியக் கடலும் (கிழக்குக் கடலும்) உள்ளன. கொரியாவின் குறிப்பிட்த் தகுந்த தீவுகளாவன: யேயூ தீவு (யேயுதோ), உல்லேயங் தீவு (உல்லேயங்தோ), இலியான்கோர்ட் பாறைகள் (தோக்தோ).  
கொரியாவின் தெற்கிலும் மேற்கிலும் வளமான மேட்டுச் சமவெளிகளும் வடக்கிலும் கிழக்கிலும் மலைகளும் அமைந்துள்ளன.கொரியாவின் மிக உயரமான மலை பயேக் மலை அல்லது பயேக்துசான் (2,744;மீ) ஆகும்.இது சீனஎல்லையாக உள்ளது. பயேக்து மலையின் தெற்கு நீட்சியாக கயேமா சமவெளி அமைகிறது. இது புத்துயிரிக் கால மலைத்தோற்றத்திபோது தோன்ரியதாகும். இது பகுதி-எரிமலை உமிழ்வுப்பொருளைக் கொண்டுள்ளது . தீவகக் கிழக்குக் கடற்கரையில் கயேமா கோவானுக்குத் தெற்கில் நீண்ட மலைத்தொடர் அமைந்துள்ளது. இம்மலைத் தொடர் பயேக்துதேகான் எனப்படுகிறது.சில குறிப்பிட்த் தகுந்த மலைகளாவன: சொபேக் மலைஅல்லது சொபேக்சான் (1,439 மீ), கும்காங் மலை அல்லது கும்காங்சான் (1,638மீ), செயோரக் மலை அல்லது செயோரக்சான் (1,708மீ), தேபேக் மலை அல்லது தேபேக்சான் (1,567மீ), and இரி மலை அல்லது யிரிசான் (1,915 மீ). உயரம் குறைந்த அடுத்தநிலை மலைகள் பயேக்துதேகனுக்குச் செங்குத்தாக அமைந்துள்ளன. இடையுயிர்க் கால மலைத் தோற்ற வரிசையில் தோன்றிய இவை வடகிழக்கு வாக்கில் அமைந்துள்ளன.  
கொரியாவின் தீவக மலைகளைப் போலல்லாமல், முதன்மையான கொரியத் தீவுகள் புத்துயிரிக் கால மலைத்தோற்றத்தின்போது எரிமலைச் செயல்பாடுகளால் தோன்றியவையாகும். தெர்குக் க்டலுக்கு ச் சேய்மையில் உள்ள யேயூ தீவு ஓர் எரிமலைத் தீவாகும். இது உருவாகக் காரணமான அல்லாசான் எனும் அல்லாமலை தென்கொரியாவிலேயே மிக உயரமான 1950 மீ உயரமுள்ள மலையாகும். யப்ப்ன் கடலில் உள்ள உல்லேயுங் தீவும் ஓர் எரிமலைத் தீவாகும். இது வேதி உட்கூற்றில் யேயூவை விட கூடுதலான அனற்பாறைத் தன்மையைக் கொண்டதாகும். மேற்கே செல்லச்செல்ல உள்ள எரிமலைத் தீவுகள் இளமையானதக அமைகிறது.  
மலைகள் கொரியாவின் கிழக்குப் பகுதியில் அமைவதால் முதன்மை ஆறுகள் கிழக்கில் இருந்து மேற்கே ஓடுகின்றன. இதற்கு விதிவிலக்கு தெற்கே ஓடும் நாக்டோங்காங், சியோமியிகாங் ஆகிய இரண்டு ஆறுகளாகும்.மேர்கே பாயும் ஆறுகளாவன: அம்னோக் ஆறு, சோங்சோன் ஆறு(Chongchongang), தேடோங் ஆறு (Taedonggang), ஆன் ஆறு (Hangang), கியூம் ஆறு (Geumgang), யியோங்சான் ஆறு (Yeongsangang). இவை ஏராளமான வெள்ள வடிநிலங்களைக் கொண்டுள்ளன. இந்நிலங்கள் நஞ்சை நெல் பயிரிட ஏற்ற வளமுள்ளவையாக அமைகின்றன.  
கொரியாவின் தெற்கு, தென்மேற்குக் கடற்கரைகள் தாடோகே-யின் எனக் கொரிய மொழியில் அழைக்கப்படும் அமிழ்நிலை ஆற்றுக் கணவாய்களாக உள்ளன. இந்த மடிப்புடைய கடற்கரை அமைதியான நீர்ப்பரப்பைக் கொண்டுள்ளன. இது கலமோட்டவும் மீன்பிடிக்கவும் கடற்களையைப் பயிரிடவும் ஏற்ற சூழலை வழங்குகிறது. சிக்கலானதாக அமைவதோடு கொரியத் தீவக மேற்குக் கடற்கரை நடுப்பகுதி இஞ்சியோன் அருகே உயர் ஓதநிகழ்வுடையதாகவும் அமைகிறது.இந்த உயரோதங்கள் 98 மீ வரை ஏற்படுகின்றன. எனவே மேற்கு, தெற்குக் கடற்கரைகளில் பரந்த ஓதச் சமவெளிகள் உருவாகியுள்ளன.
# கொரியப் புவிப்பரப்பியல்

## புவிப்புறவடிவ அமைப்பு

கொரியாவின் 70 விழுக்காடு பகுதி மலைகளேயாகும். சமவெளிகள் சிறியவை. அவை மலைத்தொடர்களுக்கு இடையில் அமைகின்றன. வடக்கிலும் கிழக்கிலும் தீவகம் கூடுதலாக மலைகளால் நிரம்பி உள்ளது. இதில் 2744 மீ உயரங்கொண்ட மிகவும் உயரமான பயேக்து மலை வடக்கில் உள்ளது.  
தீவகம் 8460 மீ நீலக் கடற்கரையைக் கொண்டுள்ளது, குறிப்பாக, தெற்கு, மேற்குக் கடற்கரைகள் மிகவும் ஒழுங்கற்றவை. இதன் 3,579 தீவுகள் பெரும்பாலும் தெற்கு, மேற்குக் கடற்கரைகளிலேயே அமைகின்றன.
# கொரியப் புவிப்பரப்பியல்

## காலநிலை

கொரியாவின் காலநிலை வடக்கிலும் தெற்கிலும் பெரிதும் வேறுபடுகிறது. தெற்குப் பகுதியில் யப்பானைப் போல வெதுவெதுப்பான ஈரப்பதக் காலநிலை நிலவுகிறது. மேலும் இப்பகுதி கிழக்குக் கொரிய வெந்நீரோட்டங்களால் தாக்கப்ப்டுகிறது. வடக்குப் பகுதியில் மஞ்சூரியாவைப் போல, குளிர்ந்த உள்நாட்டுக் காலநிலை நிலவுகிறது. எடுத்துகாட்டாக, யாலு ஆற்றுக் கணவாயில் 600 மி.மீ மழையும் தெற்குக் கடற்கரையில் 1500 மி.மீ மழையும் பொழிகிறது.  
தீவகம் முழுவதும் ஒத்த பொதுக் காலநிலையால் தாக்கமுறுகிறது. கோடை நடுவில் கிழக்காசியப் பருவ மழையும் இலையுதிர்க் காலத்தில் அடிக்கடி கடுஞ்சூறாவளிகளும் ஏற்படுகின்றன. பெரும்பாலான மழையும் கோடை மாதங்களில் பொழிகிறது; இதில் பாதி பருவக் காற்று மழையாகும். குளிர்ச்சி மிகுந்த குளிர்காலத்தில் மழைப்பொழிவு மிகவும் குறைவாகவே அமைகிறது. யேயூ தீவில் ஜனவரி வெப்பநிலை உறைநிலைக்கும் கீழே குறைகிறது . மலைப்பகுதிகளில் சிறிதளவு பனிப்பொழிவு காணப்படுகிறது.
# கொரியப் புவிப்பரப்பியல்

## உயிரியல்

கொரியாவில் 3,000 அளவுக்கும் மேலான தாவர இனங்கள் இன்ங்காணப்பட்டுள்ளன. இவற்றில் 500 இனங்கள் அகச் சூழலின. தீவகத் தாவரப்பகுதிகள் வெம்மிதவெப்ப, மிதவெப்ப, குளிர்மிதவெப்பக் காலநிலை வட்டாரத் தன்மை கொண்டுள்ளன. வெம்மிதவெப்பநிலை வட்டாரம் யேயூ தீவு உட்பட்ட தெற்குக் கடற்கரையிலும் தீவுகளிலும் அமைகிறது. இவ்வட்டாரத்தில் அகன்ற இலை தொடர்பசுமைக் காடுகள் உள்ளன.  
உயர்மலைகளுக்கும் தெற்குக் கடற்கரைக்கும் தொலைவாக உள்ள பெருபாலான தீவகம் முழுவதும் மிதவெப்பநிலை அமைகிறது. இங்கு கொரிய ஊசியிலை மரங்களும் அகன்ற இலையுள்ள இலையுதிர் மரங்களும் அமைகின்றன. தீவக வட எல்லையிலும் யேயூவில் உள்ள அல்லாசான் உட்பட்ட உயர்மலைகளிலும் குளிர்மித வெப்பநிலை அமைகிறது. இலார்ச் யூனிபர் ஆகிய தொடர்பசுமை மரங்கள் மஞ்சூரியாவைப் போலவே இப்பகுதிகளில் அமைகின்றன.
# கொரியப் புவிப்பரப்பியல்

## புவியியல்

கொரியாவின் தரையமைப்பு மடிப்புகள் மிக்கது. சிறுசிறு மலைகளால் ஆயது. இவற்றின் பெரும்பாலான பாறைகள் முன்கேம்பிரிய வகையினதாகும். என்றாலும் சில பகுதிகளில் தொல்லுயிரிக் கால, இடையுயுரிக் கால, புத்துயிரிக்காலப் பாறைகளும் காணப்படுகின்றன.  
தீவகத்தின் உள்ளே முனைப்பான எரிமலைகளேதும் இல்லை. என்றாலும், வடக்கில் அமைந்த பயேக்துசான் மலையும் தெற்கில் உள்ள அல்லாசான் மலையும் எரிமலை வாய் ஏரிகளைக் கொண்டுள்ளன. இவை நெடுங்காலத்துக்கு முன் முனைப்போடியங்கிய எரிமலைகள் இருந்த்தைச் சுட்டுகின்றன. மேலும் தீவகத்தில் உள்ள வெந்நீர் ஊற்றுகள், பரவலான தாழ்நிலை எரிமலைச் செயல்பாடுகள் தீவகமெங்கும் பரவியுள்ளதைக் காட்டுகின்றன. கொரியாவில் ஒவ்வோர் ஆண்டும் இரண்டு நிலநடுக்கங்கள் சராசரியாக ஏற்படுகின்றன. இவை பெருந்தாக்கம் ஏதும் விளைவிப்பதில்லை.
# இராமநாதபுரம் சமஸ்தானம்

யின் முகப்புத் தோற்றம்]]  
**இராமநாதபுரம் சமஸ்தானம்** அல்லது **ராம நாடு** (Ramnad Estate) என்பது, இந்தியாவின் தமிழ்நாட்டின், இராமநாதபுர மாவட்டத்தை உள்ளடக்கிய பகுதிகளாகும்.  
**சேது** என்னும் கடல் பகுதியை காக்கும் பொறுப்பில் இருந்த, மன்னர்கள் தங்கள் பெயருக்குப் பின் சேதுபதி எனும் பட்டத்தை இட்டுக் கொள்வார்கள். *சேது* எனில் **சேது சமுத்திரம்** என்னும் கடல் பகுதி, *பதி* எனில் காவலர் எனப்பொருள்படும். சேதுபதிகளாக இருந்த இலங்கையைச் சேர்ந்தவர்கள் **சேதுகாவலர்கள்** என்ற பெயரால் அறியப்படுகிறார்கள். இன்றளவும் இலங்கையில் சேதுகாவலர் என்ற பெயரில் வாழ்ந்து வருகின்றனர்.
# இராமநாதபுரம் சமஸ்தானம்

## வரலாறு

மதுரை பாண்டியர்கள் ஆட்சியின் கீழ் இருந்த இராமநாதபுரம் 1520-ஆம் ஆண்டில் விஜயநகர நாயக்க ஆட்சியின் கீழ் வந்தது. இராமநாதபுரம் நகரம் இராமநாதபுரம் சீமையின் நிர்வாகத் தலைமையிடமாக இருந்தது.  
மதுரை நாயக்கர்கள் காலத்தில் சேதுபதிகள், மதுரை ஆட்சியின் படைத்தலைவர்களாக இருந்தனர். நாயக்கர்களின் வலிமை குன்றிய பிறகு கி பி 1670இல் இரகுநாதன் என்னும் கிழவன் சேதுபதி, இராமநாதபுரத்தில் ஆட்சி செய்தார். ஆங்கிலேய ஆட்சியில் 1803இல் இராம நாடு, இராமநாதபுரம் சீமையாக மாறியது. மன்னராட்சி நாடான இராமநாதபுர சீமை, பிரித்தானியாவின் இந்தியப் பேரரசு காலத்தில், பிரித்தானிய இந்தியாவுடன் இணைக்கப்பட்டது.
# இராமநாதபுரம் சமஸ்தானம்

## பரப்பு & மக்கள் தொகை

இராமநாதபுரம் சீமையின் பரப்பளவு 2104 சதுர கிலோ மீட்டராகும். 1901ஆம் ஆண்டு மக்கள் தொகை கணக்கெடுப்பின்படி, சீமையின் மக்கள் தொகை 7,23,886 . சென்னை மாகாணத்தின் பெரும் சீமையாகும். .
# இராமநாதபுரம் சமஸ்தானம்

## வருவாய் வட்டங்கள்

இராமநாதபுரம் சீமை, இராமநாதபுரம், திருவாடானை, பரமக்குடி, பள்ளிமடம் மற்றும் முதுகுளத்தூர் என ஐந்து வருவாய் வட்டங்களாக பிரிக்கப்பட்டிருந்தது. இச்சீமையின் முக்கிய நகரங்கள், இராமநாதபுரம், கீழக்கரை, பரமக்குடி, இராமேசுவரம் ஆகும்.
# இராமநாதபுரம் சமஸ்தானம்

## சேதுபதிகள் பட்டியல்

- உடையான் சேதுபதி (1590–1621)
- கூத்தன் சேதுபதி (1622–1635)
- தளவாய் சேதுபதி (1635–1646)
- திருமலை ரெகுநாத சேதுபதி (1647–1672)
- இராஜ சூரிய சேதுபதி (1672)
- ஆதன இரகுநாத சேதுபதி (1673)  
; **தனி ஆட்சியாளர்களாக**  
- இரகுநாத கிழவன் சேதுபதி (1674–1710)
- முதலாம் விஜயரகுநாத சேதுபதி (1711–1725)
- சுந்தரேஸ்வர ரகுநாத சேதுபதி (1725–1726)
- பவானி சங்கர சேதுபதி (1726–1729)
- குமார முத்து விஜய ரகுநாத சேதுபதி (1730–1735)
- சிவகுமார முத்து விஜய ரகுநாத சேதுபதி (1736–1748)
- இராக்கத் தேவர் சேதுபதி (1748–1749)
- செல்லமுத்து விஜய ரகுநாத சேதுபதி (1749–1761)
- முதலாம் முத்துராமலிங்க சேதுபதி (1761–1795)  
; பிரித்தானிய கம்பெனி ஆட்சியில்
சுதேச சமஸ்தான மன்னர்கள்:  
- இராணி சேதுபதி மங்கலேஸ்வரி நாச்சியார் (1795–1807)  
; **ஜமீன்தார்களாக**  
- அண்ணாசாமி சேதுபதி (1807–1820)
- இராமசுவாமி சேதுபதி (1820–1829)
- இராணி முத்து வீராயி நாச்சியார் (1829–1830)
- சேதுபதி மங்களேஸ்வரி நாச்சியார் (1830–1845)
- பர்வத வர்தனி நாச்சியார் (1846–1862)
- இரண்டாம் முத்துராமலிங்க சேதுபதி (1862–1873)
- பாஸ்கர சேதுபதி (1889–1903)  
; பிரித்தானிய இந்திய ஆட்சியில் 1903–1910  
; **பிறர்**  
- இராஜ ராஜேஸ்வர சேதுபதி (1910–1928)
- சண்முக ராஜேஸ்வர சேதுபதி (1928–1967)
- இராமநாத சேதுபதி (1967–1979)
- இராணி இந்திரதேவி நாச்சியார் (1979–1998
- இராஜேஸ்வரி நாச்சியார் (1998- தற்போது வரை)
# இராமநாதபுரம் சமஸ்தானம்

## இவற்றையும் காண்க

- இராமநாதபுரம் அரண்மனை
- இராமலிங்க விலாசம்
- இந்திய மன்னராட்சி அரசுகளின் பட்டியல்
- சிவகங்கைச் சீமை
# கன்னா, பஞ்சாப்

**கன்னா** என்னும் நகரம், இந்திய மாநிலமான பஞ்சாபின் லூதியாணா மாவட்டத்தில் அமைந்துள்ளது. ஒரு லட்சத்துக்கும் அதிகமான மக்கள்தொகையை கொண்ட இந்திய நகரங்களில் இதுவும் ஒன்று. இங்கு 128,130 மக்கள் வாழ்கின்றனர் என்று 2011ஆம் ஆண்டு கணக்கெடுப்பு தெரிவிக்கிறது.
# கன்னா, பஞ்சாப்

## அரசியல்

இது கன்னா வட்டத்துக்கு உட்பட்டது. இது கன்னா சட்டமன்றத் தொகுதிக்கும், பத்தேஹர் சாகிப் மக்களவைத் தொகுதிக்கும் உட்பட்டது..
# நௌலி

**நௌலி** என்பது நின்ற நிலையில் உடியானா ஆசனம் போன்று உட்காா்ந்த நிலையில் செய்யும் ஆசனம் ஆகும்.
# நௌலி

## செய்முறை

விாிப்பில் பத்மாசனமிட்டு அமரவும். இரண்டு கைகளையும் ஒன்றை ஒன்று பாா்த்த வண்ணம் இருக்குமாறு முழங்காலின் மீது வைத்துக் கொள்ளவும்.
முன்பக்கமாகச் சிறிது குனிந்து, கைகளால் காலை அழுத்திக் கொண்டு மூச்சை உள்ளுக்கு இழுக்கவும். வயிறு நன்றாக உள்ளுக்குச் செல்ல வேண்டும்.
மாா்பு எலும்புக்கூடு வரை வயிற்றை எக்கிக் கொள்ள வேண்டும்.  
நௌலி நன்றாகச் செய்ய வந்த பிறகு தினமும் பத்து முறைக்கும் அதிகமாகச் செய்ய வேண்டும். இவ்வாசனத்தை வெறும் வயிற்றில் தான் செய்தல் வேண்டும்.
# திரிபுரேஸ்வரி கோயில்

திரிபுரேஸ்வரி கோயில் (Tripureswari temple), இந்திய மாநிலமான திரிப்புராவின் உதய்ப்பூரில் உள்ள 500 ஆண்டுகள் பழைமையான கோயில் ஆகும். இது 51 சக்தி பீடங்களில் ஒன்று.
# திரிபுரேஸ்வரி கோயில்

## தல வரலாறு

இந்த கோயிலின் கட்டுமானக் காலத்தில், அரசரான தான்ய மாணிக்காவின் கனவில் இறைவியான பகவதி தோன்றி, வங்காளதேசத்தில் உள்ள சிட்டகாங்கில் உள்ள சிலையை எடுத்துவந்து பூஜிக்குமாறு பணித்தாள். இது 1501ஆம் ஆண்டில் கட்டப்பட்டது. இங்கு காளி பூஜை கொண்டாடப்படுகிறது. விழாக்காலங்களில் கோயில் மின்விளக்குகளால் அலங்கரிக்கப்படுகிறது.
# கோமுகாசனம்

**கோமுகாசனம்** (*Gomukhasana*,) என்பது ஒரு வகை ஆசனம் ஆகும்.
# கோமுகாசனம்

## செய்முறை

விாிப்பில் அமா்ந்து வலது காலை இடது தொடைக்குக் கீழ் மடிக்கவும். அதைப்போல் இடது காலை வலது தொடைக்குக் கீழ் மடக்கவும். வலது கையால் இடது காலையும் இடது கையால் வலது காலையும் பற்றிக் கொள்ளவும். நிமிா்ந்த நிலையில் கண்ணை மூடிக்கொண்டு சுவாசத்தை மெல்ல உள்ளுக்கு இழுத்து மெல்ல வெளியில் விடவும். சுமாா் ஐந்து நிமிடம் கழித்து இப்படியே அமா்ந்த நிலையில் சுவாசத்தை உள்ளிழுத்துப் பின் வெளியே விடவும்.
# அரசினர் மகளிர் கலைக்கல்லூரி, சேலம்

**அரசினர் மகளிர் கலைக்கல்லூரி, சேலம்** இந்தியாவின் தமிழ்நாட்டில் சேலம் மாவட்டம், சேலம்- ஏற்காடு சாலையில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். 1972ஆம் ஆண்டில் **அரசினர் ஆடவர் கலைக்கல்லூரி** என்ற பெயரில் தொடங்கப்பட்ட இக்கல்லூரி, 1979ஆம் ஆண்டில் பெண்கள் கல்லூரியாக மாற்றம் செய்யப்பட்டது. தற்போது சேலம் பெரியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) 3 நட்சத்திர தகுதியுடன் மொத்தமாக 14.71 ஏக்கர் பரப்பளவைக் கொண்டு செயற்பட்டு வருகிறது. முனைவர் ச. மணிமொழி தற்போது இக்கல்லூரியின் முதல்வராக உள்ளார்.
# அரசினர் மகளிர் கலைக்கல்லூரி, சேலம்

## வழங்கும் படிப்புகள்

இக்கல்லூரியில் பின்வரும் படிப்புகள் வழங்கப்படுகின்றன:
# அரசினர் மகளிர் கலைக்கல்லூரி, சேலம்

## வழங்கும் படிப்புகள்

### முதுகலைப் படிப்புகள்

- முதுகலை கணினி அறிவியல்
- முதுகலை கணிதம்